ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 219.21 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.11 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 26,583 ہے
گذشتہ 24 گھنٹوں میں 2,678 نئے معاملات سامنے آئے
شفایابی کی شرح فی الحال 98.76 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.07 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 219.21کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.11 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415300
|
|
دوسری خوراک
|
|
10119883
|
|
احتیاطی خوراک
|
|
7052667
|
|
صف اول کے کارکنان
|
|
پہلی خوراک
|
|
18436999
|
|
دوسری خوراک
|
|
17718299
|
|
احتیاطی خوراک
|
|
13708221
|
|
12 سے 14 سال کی عمر کا گروپ
|
|
پہلی خوراک
|
|
41119125
|
|
دوسری خوراک
|
|
32057550
|
|
15 سے 18 برس کی عمر کے گروپ کے افراد
|
|
پہلی خوراک
|
|
61978379
|
|
دوسری خوراک
|
|
53214174
|
|
18سے44برس کی عمرکےگروپ کےافراد
|
|
پہلی خوراک
|
|
561361918
|
|
دوسری خوراک
|
|
516099894
|
|
احتیاطی خوراک
|
|
98865720
|
|
45 سے 59 برس کی عمر کے گروپ کے افراد
|
|
پہلی خوراک
|
|
204041587
|
|
دوسری خوراک
|
|
197032110
|
|
احتیاطی خوراک
|
|
50044658
|
|
60 سال سے زیادہ عمرکےافراد
|
|
پہلی خوراک
|
|
127676571
|
|
دوسری خوراک
|
|
123189466
|
|
احتیاطی خوراک
|
|
48000723
|
|
احتیاطی خوراک
|
|
21,7671989
|
|
کل تعداد
|
|
2,19,2133244
ہندوستان میں زیرعلاج مریضوں کی تعداد آج 26,583 ہوگئی جو ملک کے مجموعی پازیٹو معاملات کا 0.06 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 2,557 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,68557 ہے۔
گزشتہ 24 گھنٹوں کے دوران 2,678 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,37952 ٹیسٹ انجام دیئے گئے۔ ہندوستان میں اس وقت تک مجموعی طور پر 89.78 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.07 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.13فیصد درج کی گئی ہے۔
کارپوریٹ امور کی وزارتت
سی ایس آرپراعلیٰ سطحی کمیٹی نے سی ایس آرکے اخراجات کو ٹیکس میں منہاکرنے کے اخراجات بنانے کی سفارش کی
نئی دہلی ،13؍اگست : کارپوریٹ امورکے سکریٹری جناب انجیتی سرینواس نے آج خزانے اور کارپوریٹ کی امورکی مرکزی وزیر محترمہ نرملاسیتارمن کو سی ایس آرپراعلیٰ سطحی کمیٹی کی رپورٹ پیش کی ۔
کمیٹی نے کئی دوررس سفارشات پیش کی ہیں ۔ اہم سفارشات میں ، سی ایس آراخراجات کو ٹیکس سے منہاکئے جانے کے قابل اخراجات بنانا ، بچی ہوئی رقم کو اگلے تین سے پانچ برس تک میں خرچ کرنا، ایس ڈی جی پلس فریم ورک مرتب کرکے ساتویں شیڈول کو ایس ڈی جی کے ساتھ ملانا ، مقامی ترجیحات کو قومی ترجیحات کو متوازن بنانا، 5کروڑروپے یا اس سے زیادہ کی سی ایس آرذمہ داریوں کے لئے تجزیاتی مطالعات متعارف کرانا اور ایم سی اے پورٹل پرنافذکرنے والی ایجنسیوں کا رجسٹریشن کراناشامل ہے ۔ دیگرسفارشات میں مربوط تعاون کرنے والوں کے لئے ایک سی ایس آرایکسچینج پورٹل تیارکرنا ، سماجی فائدے والے بانڈس کے لئے سی ایس آرکو اجازت دینا ، سماجی اثروالی کمپنیوں کو فروغ دینا اور بڑے سی ایس آرپروجیکٹوں کے تیسرے فریق کے ذریعہ جائزہ لینے کو لازمی بنایاگیاہے ۔
کمیٹی نے زوردیکر کہا ہے کہ وہ سی ایس آرکو سرکاری اسکیموں کے لئے فنڈ کی کمی کو پوراکرنے کا ذریعہ نہ بنایاجائے ۔ کمیٹی نے قانون کے شیڈول ۔7میں مختلف فنڈس کے سی ایس آرمیں سرگرم تعاون کی حوصلہ شکنی کی ہے ۔ اس میں کہاگیاہے کہ سی ایس آر اخراجات کو بورڈ کے ذریعہ منظورکردہ عمل بنانے اورسماجی مسائل کے ٹیکنالوجی کی بنیاد پرحل تلاش کرنے پرزوردیاگیاہے ۔ کمیٹی میں یہ بھی سفارش کی گئی ہے کہ یہ ان کمپنیوں کو ، جنھیں 50لاکھ روپے سے کم کی مقررہ رقم حاصل ہے ، سی ایس آرکمیٹی قائم کرنے سے چھوٹ دی جانی چاہیئے ۔ کمیٹی نے یہ بھی سفارش کی ہے کہ سی ایس آرپرعمل درآمد نہ کرنے کو سول جرم قراردیاجاناچاہیئے اوراس پرجرمانہ عائد کیاجاناچاہیئے ۔
سی ایس آرسے متعلق اعلیٰ سطحی کمیٹی کا قیام اکتوبر2018میں کارپوریٹ امورکے سکریٹری کی صدارت میں کیاگیاتھا جس کا مقصد سی ایس آرکے موجودہ فریم ورک کا جائزہ لینا اور سی ایس آرکے نفاذ کی نگرانی اور اس کے نتائج کے تجزیئے سمیت سی ایس آرکے نظام کو مستحکم کرنے کے لئے سفارشات پیش کرناہے ۔ کمیٹی کے ارکان میں انڈین انسٹی ٹیوٹ آف کارپوریٹ افیئرس کے ڈی جی اورسی ای او جناب سمیرشرما ، این بی سی سی کے سابق سی ایم ڈی ، ڈاکٹراے کے متل ، ٹاٹاسنس کے چیئرمین جناب این چندراشیکھرن ، بین کیپٹل پرائیویٹ کے ایم ڈی جناب امت چندر، بھارت کے سابق ایڈیشنل سالیسیٹرجنرل ، جناب بی ایس نرسمہا، لوتھراینڈ لوتھرا لأ آفس کے بانی جناب راجیو لوتھرا ، اپولوکی ایکزیکیٹووائس چیئرمین ، محترمہ شوبھنا کامنینی ، ہنی بی نیٹ ورک کے بانی پروفیسرانل گپتا، چارٹرڈاکاونٹینٹ سانتھنا کرشنن ، ہیلپیج انڈیا کے سی ای او ، جناب میتھیوچیرین ، کارپوریٹ امورکی وزارت میں جوائنٹ سکریٹری جناب گیانیشورکمارسنگھ وغیرہ شامل ہیں ۔
ریلوے کی وزارت
مشن 25 ٹن
نئی دہلی،23 مارچ 2022/
تین نئی ویگنوں بی او بی ایس این ایس ) کو 25 ٹن ایکسل لوڈ کے ساتھ ڈیزائن کیا گیا ہے، جس میں  مساوی کم تر ایکسل لوڈ یعنی بوجھ ویگنوں پر لے جانے کی صلاحیت ہے اور اس میں تقریباً 12 فی صد سے 17 فی صد اضافہ ہور ہا ہے۔
مزید چار ویگنوں ، بو او ایکس این ایچ ایل25 ٹی، بی او وائی ای ایل اور بو او ایکس این ای ایل ) میں ایکسل لوڈ کو 25 ٹن تک بڑھا دیا گیا ہےجس کے نتیجے میں پہلے سے کم ایکسل بوجھ  کے مقابلے میں تقریباً 12 فی صد سے 14 فی صد تک لوڈ لے جانے کی صلاحیت میں اضافہ ہوا ہے۔
ریل کاربو کو سنبھالنے کے لئے اضافی ٹرمنلس کے فروغ میں صنعت سے سرمایہ کاری کو بڑھانے کے لئے ایک نئی ’’گتی شکتی ملٹی ماڈل کارگو ٹرمنل پالیسی 15 دسمبر 2021 کو شروع کی گئی اور اس کا ہدف آئندہ تین مالی سالوں میں ،24-2023 اور 25-2024 تک 100گتی شکتی کارگو ٹرمنلس  کو شروع کرنے کا ہے۔ یہ ٹرمنلس نان ریلوے اراضی کے ساتھ ساتھ جزوی یا مکمل طور پر ریلوے کی زمین پر تعمیر کئے جائیں گے۔
جی سی ٹی کے مقام کا فیصلہ صنعت کی مانگ اور کارگو ٹریفک کی بنیاد پر کیا جارہا ہے۔ اب تک ، جی سی ٹیز کی ترقی کے لئے تقریباً 71مقامات کی عارضی طور پر نشاندہی کی گئی ہے ، اور متعلقہ فریقوں کے مطابق کچھ مقامات کو بعد کے مرحلے میں شامل یا ہٹایا جاسکتا ہے۔
ان ٹرمنلس کے لے آؤٹ کا فیصلہ متعلقہ فریقین ، ٹریفک کی متوقع یا مقدار ، کنسائنمنٹ کی قسم اور جگہ کی دستیابی وغیرہ کے لحاظ سے کیا جائے گا۔
یہ اطلاع ریلوے، مواصلات اور الیکٹرانک اور اطلاعاتی ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دی۔
وزارت سیاحت
ملک کے اندراوربیرون ملک سیاحت کو فروغ
نئی دہلی ،3 ؍جولائی : سیاحت اور ثقافت کے وزیرمملکت  جناب پرہلاد سنگھ پٹیل نے راجیہ سبھا میں ایک سوال کے جواب میں یہ اطلاع دی ہے کہ سیاحت کی وزارت حکومت ہند کے تحت سیاحت کو فروغ دینے کی درج ذیل دواسکیمیں ہیں :
1۔ گھریلوسیاحت کو فروغ دینے کے لئے میزبانی سمیت گھریلوفروغ جاتی اور تشہیری اسکیم
2۔سمندرپارسیاحت کوفروغٖ دینے کے لئے ازسرنوتشکیل شدہ اسکیم اور تشہیرجس میں سمندرپارکی منڈیوں میں بھارتی سیاحت کو فروغ دینے کی مارکیٹنگ ترقیات امداد بھی شامل ہے ۔
مذکورہ اسکیموں کے تحت سیاحت کی وزارت اپنی جاری سرگرمیوں کے طورپر سالانہ بنیادوں پر پرنٹ ، الیکٹرانک ، آن لائن اور آوٹ ڈورمیڈیامہمات بین الاقوامی اورگھریلومنڈیوں میں چلاتی ہے ۔ان مہمات کے تحت لاثانی بھارت برانڈلائن بھی شامل ہے تاکہ مختلف سیاحتی مقامات کو فروغ دیاجاسکے اور ملک کی مصنوعات کی تشہیر کی جائے ۔ وزارت کے سوشل میڈیا اکاونٹس اورویب سائٹ کے توسط سے بھی فروغ جاتی اقدامات کئے جاتے ہیں ۔اس کے علاوہ بھارت میں اوربیرون بھارت انڈیا ٹورزم دفاتراور سمندرپارکے دفاتر اطلاعات کی ترویج اوراشاعت کرتے ہیں اور ملک کے سیاحتی مقامات کی گوناگونی اور ان کے پرکشش محل وقوع کو نمایاں کرنے کے لئے مختلف النوع فروغ جاتی سرگرمیاں چلاتے ہیں ۔
۔۔۔۔۔۔۔۔۔۔۔۔۔۔
) م ن ۔ ۔ع آ۔03.07.2019)
U-2780
(Visitor Counter : 32
بھارت کا مسابقتی کمیشن
ہندوستانی مقابلہ آرائی کمیشن نے موٹر گاڑیوں کی صنعت میں مقابلہ آرائی کے مسائل پر برکس ممالک کی مقابلہ آرائی ایجنسیوں کی ورچوئل ورکشاپ منعقد کی
نئی دہلی، 07 نومبر: ہندوستانی مقابلہ آرائی کمیشن  نے 06-05 نومبر 2020 کو ’’موٹر گاڑیوں کی صنعت میں مقابلہ آرائی کے مسائل‘‘ موضوع پر برکس ممالک کی مقابلہ آرائی ایجنسیوں کی ورچوئل ورکشاپ منعقد کی۔ سی سی آئی، جنوبی افریقہ کے مقابلہ آرائی کمیشن کے ساتھ موٹر گاڑی ورکنگ گروپ  پروجیکٹ کا شریک کار سربراہ ہے۔ کمیشن کے ممبران- محترمہ سنگیتا ورما اور جناب بھگونت سنگھ بشنوئی کی موجودگی میں کمیشن کے صدر جناب اشوک کمار گپتا نے ورکشاپ کا افتتاح کیا۔ ورکشاپ میں برکس مقابلہ آرائی ایجنسیوں کے سینئر اہلکاروں نے شرکت کی۔
اس سے پہلے، برکس مقابلہ آرائی ایجنسیوں نے مئی 2016 میں مقابلہ آرائی قانون اور پالیسی کے شعبے میں تعاون پر ایک مفاہمت نامہ  پر دستخط کیے تھے ۔ اس کا مقصد برکس مقابلہ آرائی ایجنسیوں کے درمیان باہمی تعاون اور بات چیت کو فروغ دینا ہے۔ اس مفاہمت نامہ کے تحت، اہم صنعتوں/شعبوں یعنی فارماسیوٹیکلس، غذا، موٹر گاڑی اور ڈیجیٹل بازار کے لیے چار ورکنگ گروپس قائم کیے گئے۔ ان ورکنگ گروپس نے بہترین طور طریقوں کو اپنانے کے لیے ایک دوسرے کے ساتھ تعاون کیا ہے۔ موجودہ ورکشاپ اے ڈبلیو جی کے تحت منعقد کی گئی تھی۔
سی سی آئی کے صدر، جناب اشوک کمار گپتا نے اپنے خطاب میں ترقی پذیر ممالک، خاص طور سے برکس ممالک میں موٹر گاڑیوں کے شعبے کی اہمیت اور اضافہ پر زور دیا۔ انہوں نے کہا کہ پیداواری اور مینوفیکچرنگ تنصیبات کی وجہ سے برکس ممالک میں کئی اصلی سازوسامان بنانے والوں  کی موجودگی ہے، جو رہنما او ای ایم کے لیے اس کی صلاحیت کے استعمال کے لیے اسے پسندیدہ منزل بناتے ہیں۔ جناب گپتا نے تجویز پیش کی کہ بازار کے ریگولیٹر یقیناً اس صنعت کے لیے رکاوٹ پیدا کرنا نہیں چاہتے ہیں، لیکن دوسری جانب مقابلہ آرائی کے خدشات کے لیے سرگرم ہونا ضروری ہوتا ہے، کیوں کہ اسے نظر انداز نہیں کیا جا سکتا ہے۔ انہوں نے کہا کہ برکس کے دائرہ اختیار میں زیادہ تر عالمی آٹوموبائل کمپنیوں کی موجودگی کے سبب ایک بہتر عام حل تلاش کیا جا سکتا ہے، جس کی بنیاد پر یکساں نقطہ نظر اور پیمانہ پر توجہ مرکوز کی جا سکے گی۔ انہوں نے اس شعبہ میں بگ ڈیٹا سمیت ابھرتے مسائل پر غوروفکر کرنے کی لازمیت کو بھی نمایاں کیا۔
سی سی آئی کی سکریٹری، محترمہ جیوتی جندگر بھانوٹ نے اپنی استقبالیہ تقریر میں ورکشاپ سے خطاب کیا۔ اس کے بعد، برکس مقابلہ آرائی ایجنسیوں کے نمائندوں نے اپنے ممالک میں موٹرگاڑیوں کے شعبہ کی ترقی پر پرزنٹیشن دیا۔ نئے دور کی ڈیجیٹل اقتصادیات سے پیدا ہونے والی چنوتیوں پر بھی صلاح و مشورہ کیا گیا۔ ورکشاپ کے دوران، برکس ممالک کے ذریعے سامنا کیے جا رہے مسائل اور ان سے نمٹنے کے طریقوں پر بھی بات کی گئی۔
شمال مشرقی ریاستوں کی ترقی کی وزارت
شمال مشرقی خطے کو عالمی وبا کووڈ 19 کا مؤثر طریقے سے مقابلہ کرنے کے لئے مرکز سے مناسب فنڈ ملے ہیں: ڈاکٹر جتندر سنگھ
نئی دہلی 10 فروری 2021:شمال مشرقی خطے کی ترقی کے مرکزی وزیر مملکت ، وزیر مملکت برائے پی ایم او ، عملہ ، عوامی شکایات ، پنشن ، جوہری توانائی اور خلا ڈاکٹر جتیندر سنگھ نے کہا کہ کوویڈ 19 سے لڑنے کے لئے شمال مشرقی خطے کو مناسب فنڈ مہیا کئے گئے ہیں۔ آج لوک سبھا میں ایک سوال کے تحریری جواب میں ڈاکٹر جتیندر سنگھ نے بتایا کہ عالمی وبا کووڈ 19 سے نمٹنے کیلئے وزارت صحت اور خاندانی بہبود نے 20-2019 کے دوران شمال مشرقی ریاستوں کو 111.34 کروڑ روپئے جاری کئے۔ اس میں قومی صحت مشن کے تحت آسام کے لئے 72.53 کروڑ روپئے شامل ہیں۔ مزیدیہ کہ 21-2020 کے مالی سال کے دوران ، شمال مشرقی ریاستوں کو 265.96 کروڑ روپئے جاری کئے گئے۔ اس میں اندیا کوویڈ 19 ایمرجنسی رسپانس اینڈ ہیلتھ سسٹم کی تیاری پیکیج کے تحت آسام کے لئے 180804 کروڑ روپئے شامل ہیں۔
اس کے علاوہ ، شمالی مشرقی اسپیشل انفراسٹرکچر ڈویلپمنٹ اسکیم کے تحت شمال مشرقی خطے کی ترقی کی وزارت نے ریاست اروناچل پردیش ، آسام ، میگھالیہ ، میزورم اور ناگالینڈ میں 193.32 کروڑ روپئے کے پانچ منصوبوں کی منظوری دے دی ہے تاکہ عالمی وبا کووڈ 19 پر مشتمل صحت کے انفراسٹرکچر کو مضبوط بنایا جاسکے۔ ان منصوبوں کے لئے وزارت نے ریاستی حکومتوں کو 77.33 کروڑ روپئے جاری کردیئے ہیں۔
مزیدیہ کہ 21-2020 کے دوران شمال مشرقی کونسل نے عالمی وبا کووڈ 19 سے لڑنے کے لئے شمال مشرقی خطے کی آٹھ ریاستوں کی مدد کے لئے 25.29 کروڑ روپئے کی منظوری دی۔ نارتھ ایسٹرن کونسل نے عالمی وبا کی وجہ سے شمال مشرقی خطے میں واپس آنے والے تارکین وطن مزدوروں کے لئے معاش پیدا کرنے کی خاطر 24.96 کروڑ روپئے کی رقم بھی منظور کی۔ عالمی وبا کووڈ 19 سے لڑنے کے لئے شمال مشرقی ریاستوں کے صحت کے بنیادی ڈھانچے مضبوط بنانے کے لئے منظور شدہ منصوبوں پر عمل درآمد مختلف مراحل ہیں۔شمال مشرقی خطے کی ترقی کی وزارت کی طرف سے جاری فنڈ کے استعمال کا ابھی تک سرٹیفکیٹ جاری نہیں کیا گیا۔
بھارت کا مسابقتی کمیشن
سی سی آئی نے سی ڈی پی کیو انفراسٹرکچر ایشیا II پی ٹی ای لمیٹڈ کے ذریعے اپروا انرجی پرائیویٹ لمیٹڈ میں حصص کے حصول کی منظوری دی
ہندوستانی مسابقتی کمیشن  نے مسابقتی ایکٹ، 2002 کے سیکشن 31 کے تحت سی ڈی پی کیو انفراسٹرکچر ایشیا II پی ٹی ای لمیٹڈ  کےذریعے اپراوا انرجی پرائیویٹ لمیٹڈ  میں حصص کے حصول کی منظوری دے دی ہے۔
مجوزہ مجموعہ سی پی ایل، جی پی ای سی  ہولڈنگ لمیٹڈ سے ہدف میں اضافی 10فی صد شیئر ہولڈنگ کے حصول سے متعلق ہے۔ ایکوائرر کے پاس اس وقت ہدف میں 40فی صد شیئر ہولڈنگ ہے۔
ایکوائرر سنگاپور کی کمپنی ہے اور عالمی سطح پر جس کے خالص اثاثے تقریباً سی اے ڈی 420 بلین ہیں، کا براہ راست اور مکمل ملکیتی ذیلی ادارہ ہے، جو کہ ایک طویل مدتی ادارہ جاتی سرمایہ کار ہے جو عالمی سطح پر سرمایہ کاری کرتے ہیں جو بنیادی طور پر عوام کے لیے انشورنس کے منصوبے اور فنڈز کا انتظام کرتا ہے۔
ٹارگیٹ، ہندوستانی توانائی کے شعبے میں ایک غیر ملکی سرمایہ کار ہے جو قابل تجدید توانائی ، ٹرانسمیشن، سپر کرٹیکل کوئلہ اور گیس سے چلنے والی پیداوار میں پھیلی ہوئی سرمایہ کاری ہے۔ ٹارگیٹ 2002 میں ملک میں داخل ہوئی اور اس کے بعد سے اس نے روایتی اور قابل تجدید اثاثوں کو چلانے کے اپنے پورٹ فولیو کو خاصابڑھایا ہے۔
سی سی آئی کے تفصیلی حکم بعد میں جاری کئے جائیں گے ۔
زراعت اور کاشتکاروں کی فلاح و بہبود کی وزارت
پی ایم-کسان سمان ندھی یوجنا کا نفاذ
نئی دہلی:29؍مارچ2022: زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک سوال کے تحریری جواب میں اطلاع فراہم کی کہ پردھان منتری کسان سمان ندھی یوجنا  کو ملک کی تمام ریاستوں/مرکز کے زیر انتظام علاقوں میں کامیابی کے ساتھ نافذ کیا جا رہا ہے۔ اسکیم کے تحت فائدے مستفیدین کو فوائد کی براہ راست منتقلی موڈ کے ذریعے متعلقہ ریاستوں/ مرکز کے زیر انتظام علاقوں سے ان کے درست اعداد و شمار موصول ہونے کے بعد منتقل کیے جاتے ہیں۔ یہ ایک مسلسل اور جاری عمل ہے اور اسکیم کے فوائد ہر سال تین مساوی قسطوں میں منتقل کیے جاتے ہیں۔
حکومت نے ملک کی تمام ریاستوں/مرکز کے زیر انتظام علاقوں میں پی ایم-کسان کے کامیاب نفاذ کے لیے بہت سے اقدامات کیے ہیں، جن میں سے کچھ درج ذیل ہیں:
- متعلقہ ریاستوں/ مرکز کے زیر انتظام علاقوں کی حکومتوں کے ذریعہ کسانوں کے ڈیٹا کو اپ لوڈ کرنے اور اس کی پہلی سطح کی تصدیق کے لیے پی ایم-کسان پورٹل کا آغاز۔
- نا اہل مستفیدین کی توثیق/تصدیق کے لیے یو آئی ڈی اے آئی، پی ایم ایف ایس، انکم ٹیکس پورٹل اور پینشنرز اور ملازمین کے ریکارڈ کے ساتھ پی ایم-کسان پورٹل کو مربوط کرنا اور نا اہل مستفیدین کی رقم کی واپسی کے لیے پی ایم-کسان پورٹل کا این ٹی آر پی پورٹل کے ساتھ انضمام ۔
- پی ایم-کسان پورٹل پر کسانوں کے کارنر کا آغاز جہاں کسان خود کو رجسٹر کر سکتے ہیں، اپنے فائدہ کی منتقلی کی صورتحال کی جانچ کر سکتے ہیں، آدھار کی تفصیلات میں ترمیم کرسکتے ہیں وغیرہ۔ کسان سی ایس سیز کے ذریعے بھی ان تمام سہولیات سے فائدہ اٹھا سکتے ہیں۔
- پی ایم-کسان پورٹل کے کسانوں کے کارنر کی تمام خصوصیات فراہم کرنے کے لئے پی ایم-کسان ایپ کا آغاز۔
- تصدیق کے مختلف طریقہ کار کا تعارف جیسے فزیکل تصدیق، ای-کے وائی سی وغیرہ اس بات کو یقینی بنانے کے لیے کہ فوائد صرف اہل کسانوں کو منتقل کیے جائیں۔
- پی ایم-کسان کے نااہل استفادہ کنندگان سے رقم کی وصولی کے لیے ریکوری میکانزم کا آغاز۔
- ریاستوں/ مرکز کے زیر انتظام علاقوں کے ساتھ ان کے تکنیکی اور پالیسی مسائل، اگر ہیں، تو ان کو حل کرنے کے لیے باقاعدگی سے ویڈیو کانفرنسوں کا انعقاد۔
- جہاں بھی ضرورت ہو، مثلاً جھارکھنڈ، منی پور، ناگالینڈ اور میگھالیہ ریاستوں میں خصوصی اقدامات کرنا۔
- پی ایم-کسان کے خوش اسلوبی سے نفاذ کے لیے مرکزی سطح پر ایک پروجیکٹ مانیٹرنگ یونٹ یعنی نیشنل فارمرز ویلفیئر پروگرام امپلیمنٹیشن سوسائٹی کا قیام۔
وزیراعظم کا دفتر
وزیراعظم نے ہندوستان کے پہلے چیف آف ڈیفنس اسٹاف کی حیثیت سے چارج سنبھالنے پر جنرل راوت کو مبارکباد دی
نئی دہلی، یکم جنوری 2020، وزیراعظم جناب نریندر مودی نے ہندوستان کے پہلے چیف آف ڈیفنس اسٹاف کی حیثیت سے چارج سنبھالنے پر جنرل بپن راوت کو مبارکباد دی ہے۔
وزیراعظم نے کہا کہ میں خوش ہوں کہ ہم نے نئے سال اور نئی دہائی کا آغاز کردیا ہے۔ ہندوستان نے جنرل راوت کی شکل میں اپنا پہلا چیف آف ڈیفنس اسٹاف حاصل کرلیا ہے۔ میں انہیں مبارکباد پیش کرتاہوں اور اس ذمہ داری کے لئے انہیں نیک خواہشات پیش کرتا ہوں۔ وہ ایک غیر معمولی افسر ہیں، جنہوں نے ہندوستان کی صدق دلی اور سچے جذبے کے ساتھ خدمات انجام دی ہیں۔
پہلے چیف آف ڈیفنس اسٹاف سی ڈی ایس کی حیثیت سے چارج سنبھالنے پر میں ان سبھی لوگوں کو خراج عقیدت پیش کرتا ہوں جنہوں نے ہماری قوم و ملک کے لئے اپنی جانوں کا نذرانہ پیش کیا اور قربانیاں دیں۔ میں ان بہادر عملے کی یاد دلاتا ہوں جنہوں نے کرگل میں جنگ لڑی تھی۔ جس کے بعد ہماری فوج کی شاندار کارکردگی کی بہت سی داستانوں کا ذکر ہوتا رہتا ہے ۔ اس کے نتیجے میں آج کی تاریخی پیش رفت کی راہ ہموار ہوئی ہے۔
پندرہ اگست 2019 کو لال قلعے کی فصیل سے میں نے اعلان کیا تھا کہ ہندوستان کو ڈیفنس اسٹاف کا سربراہ حاصل ہوگا۔یہ ادارہ ہماری ملٹری فورسز کی جدید کاری کی زبردست ذمہ داری لیتا ہے۔ یہ ایک اعشاریہ تین ارب آبادی کی امنگوں اور امیدوں کو بھی پورا کرے گا۔
وزیراعظم نے کہا کہ ضروری فوجی مہارت اور سی ڈی ایس کے عہدے کو انسٹی ٹیوٹ لائزیشن کے ساتھ فوجی امور کے محکمے کی تشکیل ایک زبردست اور جامع اصلاح ہے جو کہ ہمارے ملک کو جدید جنگ کے بدلتے ہوئے چیلنجوں کا سامنا کرنے میں مددگار ثابت ہوگا۔
۔۔۔۔۔۔۔۔۔۔۔
م ن۔ح ا۔ن ا۔
U- 6109
(Visitor Counter : 65
زراعت اور کاشتکاروں کی فلاح و بہبود کی وزارت
دیہی آمدنی میں اضافے کے لئے مالی پیکج
نئیدہلی 18مارچ 2020۔ زراعت اورکسانوں کی بہبود کے مرکزی وزیر جناب نریندر سنگھ تومر نے لوک سبھا میں آج ایک تحریری جواب میں کہا کہ زراعت اورکسان دیہی معیشت کے لئے شہ رگ کی حیثیت رکھتے ہیں۔ ملک بھر کے کسانو ں کے کنبو ں کو ان کی آمدنی میں مدد دینے کے نظریہ سے ،تاکہ وہ زراعت ،اس سے متعلق سرگرمیوں ، اپنی گھریلو ضروریات سے متعلق اخراجات کا دھیان رکھ سکیں ، حکومت نے 24 فروری 2019 کو پردھان منتری کسان سمان ندھی  کا آغاز کیا ۔اس اسکیم کے تحت 6000 روپے کی رقم ہرسال کسانوں کے کنبوں کے بینک کھاتوں میں براہ راست منتقل کردی جاتی ہے ۔ یہ رقم ہر چار مہینے کے بعد دو، دو ہزار روپے کی تین قسطوں کے ذریعہ منتقل کی جاتی ہے۔جن کسانوں کی آمدنی زیادہ ہے اور وہ اس اسکیم کے دائرہ میں نہیں آتے ،وہ اس اسکیم سے فائدہ حاصل کرنے کے اہل نہیں ہیں۔ جو زمیندار کسان مویشیوں کی افزائش نسل اور ماہی پروری کرتے ہیں ، وہ بھی اس اسکیم سے فائدہ اٹھاسکتے ہیں ، جس کا انحصار اسکیم سے باہر رکھنے کے طریق کار پر ہے ۔
حکومت زرعی پیداوار اور کسانوں کی آمدنی نیز دیہی معیشت کو فروغ دینے کے لئے بہت سے دیگر طویل مدتی دیر پا اقدامات کررہی ہے۔
- امکانی خطرات کے لئے فصلوں کو بہتر طریقے سے بیمہ فراہم کرنے کے نقطہ نظرسے پردھان منتری فصل بیمہ یوجنا نام کی ایک فصل بیمہ اسکیم  شروع کی گئی ہے ،جس کے تحت کچھ خاص حالات میں فصل کے بعد کے امکانی خطرات سمیت فصل کے دور کے سبھی مراحل کو شامل کرتے ہوئے بیمہ فراہم کیا جاتا ہے،جس کے تحت کسانوں سے کم پریمیم والی رقم حاصل کی جاتی ہے ۔
- مختلف فصلوں کے لئے و قتاََفوقتاََ کم سے کم امدادی قیمت  کا اعلان کیا جاتا ہے۔
- مٹی کی زرخیزی سے متعلق کارڈ  کی اسکیم پر عمل درآمد کیا گیا ہے تاکہ کیمیاوی کھادوں کے استعمال کو معقول بنایا جاسکے۔
- ’’فی بوند مزید فصل ‘‘ کا آغاز کیا گیا ،جس کے تحت پانی کے زیادہ سے زیادہ افادیت پر مبنی استعمال کے لئے ڈرپ سینچائی / اسپرنکلر سینچائی کی حوصلہ افزائی کی جاتی ہے تاکہ اس پر کم لاگت آئے اور پیداواریت میں اضافہ ہو۔
- نامیاتی زراعت کےفروغ کے لئے پرمپراگت کرشی وکاس یوجنا  پر عمل درآمدکیا گیا ہے۔
- کسانوں کو ایک الیکٹرانک ، شفاف اور مقابلہ جاتی آن لائن تجارتی پلیٹ فارم فراہم کرنے کے لئے ای – نام کی پہل کی گئی ہے۔
- اضافی آمدنی کے لئے ’’ ہر مینڈھ پر پیڑ‘‘ کے تحت زرعی جنگلات کو فروغ دیا گیا ہے۔
- ایک وسیع اسکیم پردھان منتری ان داتا آئی سنرکشن ابھیان  کا آغاز کیا گیا جس کا مقصد کسانوں کے لئے ان کی مناسب اجرت کو یقینی بنانا ہے ۔
- کسانوں کی آمدنی کے ایک اضافی ذریعہ کے طور پر پھولوں کی قدرتی تخم ریزی اور شہد کی پیداوار میں اضافہ کرکے فصلوں کی پیداوار بڑھانے کے لئے باغبانی کے مربوط ترقی مشن کے تحت شہد کی مکھیوں کی پرورش کو فروغ دیا گیا ہے۔
- مویشی پروری اور ماہی گیری سمیت ،کسانوں کو زرعی قرض کی آسان دستیابی کے لئے کسان کریڈٹ کارڈس اسکیم شروع کی گئی ہے ۔
- مناسب سود پر ادارہ جاتی زرعی قرض ، زیادہ سے زیادہ کسانوں کو فراہم کرائے گئے ہیں ۔حکومت تین لاکھ روپے تک کے مختصر مدتی فصل قرضوں پر دو فیصد سود رعایت فراہم کرتی ہے۔فی الحال کسانوں کو چار فیصد سالانہ کی شرح سود پر قر ض دستیاب ہیں ۔ یہ قرض جلدواپسی کی شرط پر فراہم کئے جاتے ہیں۔
- مزید یہ کہ 19-2018 کی سود رعایتی اسکیم کے تحت ،قدرتی آفات کی صورت میں کسانوں کو راحت فراہم کرنے کی غرض سے پہلے سال دو فیصد سود رعایت فراہم کرائی گئی ہے ۔
کسانو ں کی مالی حالت بہتر بنانے اور دیہی معیشت کوفروغ دینے کے لئے وقتاََفوقتاََ مختلف اقدامات پر غورکیا جاسکتا ہے۔
۰۰۰۰
م ن ۔اس۔رم
U-1297
(Visitor Counter : 86
کانکنی کی وزارت
جناب پرہلاد جوشی نے کہا ہے کہ کانکنی شعبے کی ترقی ہندوستانی معیشت کےلئے صحیح محرک ہے
چھتیس ویں بین الاقوامی ارضیاتی کانگریس  کا نئی دہلی میں افتتاح
ہندوستان اٹھاون برس بعد آئی جی سی کی میزبانی کررہا ہے
آئی جی سی کا بنیادی موضوع ہے ’’جیوسائنس: پائیدار مستقبل کے لئے بنیادی سائنس‘‘
کوئلے، کانکنی اور پارلیمانی امور کے مرکزی وزیر جناب پرہلاد جوشی نے کہا ہے کہ گزشتہ چند برسوں کے دوران ہندوستان کا کانکنی کا مجموعی جغرافیائی علاقہ خاطر خواہ طور سے بڑھا ہے اور یہ سیکٹر ملک بھر میں بارہ مکین افراد کو روزگار کے مواقع فراہم کررہا ہے۔ جن میں براہ راست اور بالواسطہ دونوں شامل ہیں۔ 36 ویں انٹر نیشنل ارضیاتی کانگریس آئی جی سی کے افتتاحی اجلاس سے خطاب کرتے ہوئے وزیر موصوف نے کہا کہ موجودہ حکومت کے تحت کانکنی کی رفتار کئی گنا بڑھی ہے۔ کانکنی کے سیکٹر میں حالیہ اصلاحات کا ذکر کرتے ہوئے جو ہندوستانی معیشت کے لئے زبردست محرک ثابت ہوئی ہیں، جناب جوشی نے جیو لوجکل سروے آف انڈیا کی ان کوششوں کو سراہا جو اس نے اپنی کارکردگی کو نئی بلندیوں پر پہنچانے کے لئے جدید ترین ٹیکنالوجی استعمال کرنے کی جانب کی ہیں۔
کوئلے، کانکنی اور ریلوے کے وزیر مملکت جناب راؤ صاحب پاٹل دانوے، مواصلات کے وزیر مملکت جناب دیو سنگھ چوہان اور سائنس اور ٹیکنالوجی کے ویزر مملکت ، ارضیاتی سائنس کے وزیر مملکت  وزیر اعظم کے دفتر میں وزیر مملکت، عملے ، شکایات عامہ اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے بھی اس پروگرام کو ورچوئل طریقے سے خطاب کیا جو دیگر اکابرین اس اس موقع پر موجود تھے ان میں کانکنی کی وزارت میں سکریٹری ڈاکٹر آلوک ٹنڈن، ارضاتی سائنس وزارت میں سکریٹری ڈاکٹر ایم ۔ ادی چندرن، ڈی جی ، جی ایس آئی جناب راجیندر سنگھ گرکھل شامل ہیں۔
چھتیس ویں انٹرنیشنل جیولوجکل کانگریس کا تھیم ہے ’’جیو سائنس:پائیدار مستقبل کے لیے بنیادی سائنس‘‘ْ آئی جی سی کانکنی کی وزارت، ارضیاتی سائنس کی وزارت، انڈین نیشنل سائنس اکیڈمی اور بنگلہ دیش ، نیپال اور سری لنکا کی سائنس اکیڈمیوں کا مشترکہ پروجیکٹ ہے۔
اس پروگرام سے جیوسائنس اور پروفیشنل نیٹ ورکنگ کے میدانوں میں معلومات اور تجربات سے ایک دوسرے کو آگاہ کرنے کا منفرد موقع فراہم ہوگا۔ اس سے کانکنی ، معدنیاتی کھوج اور پانی، معدنیاتی وسائل اور ماحولیات سے متعلق تازہ ترین ٹیکنالوجیوں کی براہ راست جانکاری حاصل ہوگی۔ آئی جی سی کے افتتاحی دن یادگاری ڈاک ٹکٹ، فرسٹ ڈے کور اور جیو ٹورزم مراکز کے بارے میں رنگا رنگ کتابچوں کا اجراء کیا گیا۔
ہندوستان نے اپنے علاقائی ساجھیداروں کی قیادت کرتے ہوئے 2012 میں برسبن میں 34 ویں انٹرنیشنل جیو لوجکل کانگریس میں 2020 کی کانگریس کی میزبانی کی تجویز رکھی تھی۔ موجودہ کانگریس جو پہلے کے پروگرام کے مطابق دو سے آٹھ مارچ 2020 میں منعقد ہونی تھی، کووڈ عالمی وباء کی وجہ سے ملتوی کردی گئی تھی۔ 58 سال پہلے ہندوستان نے آئی جی سی کے 22 ویں اجلاس کی میزبانی کی تھی جو ایشیا کی سرزمین پر پہلی آئی جی سی تھی۔
کوئلے کی وزارت
کوئلے کی وزارت کو تجارتی کوئلہ کانوں کی نیلامیوں کے 7ویں مرحلے کے لیے 35 بولیاں موصول ہوئیں
103 کوئلہ کانوں کے لیے تجارتی کوئلہ کانوں کی نیلامیوں کے ساتویں مرحلے کا آغاز، نامزد کردہ اتھارٹی، کوئلے کی وزارت کے ذریعہ 29 مارچ 2023 کو کیا گیا۔ نیلامی کے لیے بولی داخل کرنے کی آخری تاریخ 27 جون 2023 تھی۔
کوئلے کی 18 کانوں کے لیے مجموعی طور پر 35 آف لائن بولیاں موصول ہوئیں، جبکہ سات کانوں کے لیے 2 یا اس سے زائد بولیاں موصول ہوئیں۔ نیلامی کے ضابطے کے جزو کے طور پر موصول ہوئیں آن لائن بولیاں نئی دہلی میں 28 جون 2023 کو کھولی جائیں گی۔